als_Latn dik_Latn sag_Latn
Home » Kuriozitete »
Një “histori shqiptare” në Angli. Djalë pas 6 vajzave!
Historia e anglezes, Maxine Irving i ngjanë shumë atyre shqiptare, dëshirës për të pasur një djalë. Maxine, dhe burri i saj gjithmonë e kanë dashur një djalë mirëpo Zoti u kishte falur 6 vajza për 19 vite me radhë.
Mirëpo nga dëshira e madhe për të pasur një djalë qifti nuk u dorëzua dhe kjo iu shpërblye.
Pas më se 19 vite tentimi dhe 6 vajzave të mrekullueshme ata tani kanë një djalë të cilin e kanë emëruar George. Ata thonë se tani janë të kompletuar.
George iu bashkua familjes së 6 motrave, Olivia, Alicia, Isabella, Lucia, Helena dhe Tallula.
“Nuk është se unë nuk i dua vajzat. Mirëpo e nisur edhe nga fakti se burri im Jamie e dëshironte një djalë, me të cilin mund të luanin në park me top, të shkonin të shikonin ndeshje futbolli dhe t’i kalonte emrin e familjes kjo sikur u shndërrua në mision timin. Kur dëgjoja shokët tanë duke folur se si po kalojnë më djemtë e tyre ndihesha e dëshpëruar dhe keq për burrin tim.
Dëshpërimisht e doja një djalë, dikë që burri im mund ta thërriste “djali im”. Tani ne jemi të kompletuar me djalin tanë dhe nuk duam tjerë fëmijë”, ka përfunduar Maxine. /Zëri/
eng_Latn als_Latn als_Latn als_Latn als_Latn als_Latn als_Latn als_Latn